kardosdrur/scandi-wiki huggingface dataset:
Specktors

Specktors er en dansk hiphopgruppe fra Dragør. Gruppen blev dannet i 2008 af Sluzh, Jonas For Fa'en, Wanr og Anders “Drysset” Drøidal. Drøidal trådte senere ud som aktivt medlem.     

Nummeret "Hellerup Ansigt // Amar Røv" blev allerede i efteråret 2008 spillet af DJ Kjeld Tolstrup i P3-programmet Unga Bunga. 
Specktors fik i 2009  en pladekontrakt med Music For Dreams. Dette udmøntede sig i albummet Shanksville, som udkom 9. september 2009.
Debutalbummet blev bl.a. gæstet af navne som MagerMayn, Pato Siebenhaar, MC Ena (Fagget Fairys) og Jokeren.
Specktors har lavet en del mixtapes, og i juni 2012 udkom deres andet album Kadavermarch. Den første single "Lågsus", hvor Medina medvirkede, blev et stort hit.

Specktors har optrådt på Roskilde Festivalen både i 2011 og 2012.

Den 19. marts 2014 meddelte Specktors via deres Facebookside at, at Jon (kendt som Sluzh) nu ikke længere er en del af gruppen.

Diskografi

Albums 
 Shanksville (2009)
 Vi ved at du ved det (2011)
 Kadavermarch (2012)
 4 life (2020)
 Hård Stil (2021)

EP'er 
 StjælDyrtLøbStærkt (2013)

Singler 
 "Hellerup Ansigt // Amar Røv" (2009)
 "Broerne Brænder" (2010)
 "Længe Leve De Døde" (2010)
 "Lågsus" (2012)
 "Bunden Op" (2012)
 "Lågsus" (feat. Medina) (2012)
 "Slædemusik" (feat. Silas Bjerregaard) (2012)
 "Kender Rigtig Mange // Høj Femmer" (2012)
 "Yndlingssang" (2013)
''Unz Unz'' (feat. Nonsens) (2019)
 "Gutterne" (2020)

Featured 
 "Ejer Det" (Kato feat. Specktors & Djämes Braun)

Referencer

Eksterne henvisninger 
 Specktors.dk 

Fra DR P3 playlistnyt
Hiphopgrupper fra Danmark
Musikgrupper fra 2008
Stereophonics

Stereophonics er en walisisk rocktrio.

Bandmedlemmerne startede med at spille sammen som purunge teenagere under navnet Tragic Love Company i de tidligere 90ere i den sydwalisiske byen Cwmaman.

Deres lyd er meget britisk, alternativ poprock, og da den første plade lå klar i 1997, havde bandet skiftet navn til Stereophonics.

Gennembruddet kom i 1999 med singlen The Bartender And The Thief, der gik til tops på den engelske hitliste. Siden fulgte solide hits som Have A Nice Day (2001), Since I Told You It's Over og Maybe Tomorrow (2003) + Dakota og Superman (2005).

Innocent er første single fra Stereophonics' 7. album Keep Calm And Carry On, der udkom 16. november i England.

Referencer

Eksterne henvisninger 

 P3 Playlistnyt 
 

Fra DR P3 playlistnyt
Rockgrupper fra Storbritannien
Stoffer & Maskinen

Stoffer & Maskinen er en dansk rockduo bestående af Christoffer Budtz og Andreas Sommer. De blev dannet i 2006, og deres selvbetitlede debutalbum udkom i 2009.

Diskografi 
 2009 Stoffer & Maskinen
 2012 Astronaut

Referencer

Eksterne henvisninger 
 Stoffer & Maskinen på Discogs
 Stoffer & Maskinen på MySpace

Rockgrupper fra Danmark
Popgrupper fra Danmark
Musikgrupper fra 2006
Supershine

Supershine er en dansk pop/rockgruppe, der i 2009 udgav debutsinglen Heartbeats. Den har ligeledes udgivet en officiel video The Ones Who Never Live i 2011.

Referencer

Eksterne henvisninger 
 
 

Fra DR P3 playlistnyt
Rockgrupper fra Danmark
The Ark

The Ark er et svensk glam rock-band der blev dannet i august 1991 af Ola Salo, Jepson og Leari og de boede alle i industribyen Rottne ca. 20 kilometer nord for Växjö i Sverige. 

I 1996 fik The Ark en pladekontrakt og udgav Ep’en Racing With The Rabbits. Succesen udeblev, og i 1998 blev bandet signet på et nyt selskab og flyttede til en ny by, Malmö. The Ark fik et job som opvarmning for bandet Kent, og samtidig lå deres single "Let Your Body Decide" på den svenske Top 10. Det var dog næste single, der for alvor gav The Ark det længe ventede gennembrud. Nummeret var "It Takes A Fool To Remain Sane" fra 2000, som bl.a. indbragte The Ark 2 svenske grammy’s (Årets Sang, Årets Artist) og den prestigefyldte pris som Bedste Nordiske Artist ved MTV Europe Music Awards samme år.

Siden kom albummet We Are The Ark (2000) efterfulgt af turnéer i Skandinavien og Europa, og to år senere kom In Lust We Trust (2002).

Albummet State Of The Ark udkom i 2004 og er indspillet i Tambourine Studios i Malmö og er produceret af bl.a. Per Sunding (Swan Lee).

The Ark spillede deres sidste koncert i Gröna Lund i Stockholm d. 16. september 2011 foran omkring 15.000 publikummer.

Diskografi

Studiealbum

Singler 

Notes

P "Deliver Us from Free Will" was only released as a promo single for International use.
D "Gimme Love To Give" wasn't released as a single as such but charted on the Swedish Singles Chart due to the large amount of digital sales of the album track.

Referencer

Eksterne henvisninger 

Rockgrupper fra Sverige
Deltagere ved Eurovision Song Contest 2007
Sveriges Eurovision Song Contest-deltagere
Musikgrupper fra 1991
Musikgrupper opløst i 2011
Trainspotting

Trainspotting er en skotsk dramakomedie fra 1996, der er instrueret af Danny Boyle. Filmen er baseret på Irvine Welshs roman fra 1993.

Filmen var Ewan McGregors store gennembrud. Selvom handling foregår ved Edinburgh, er det meste filmen optaget i Glasgow, bortset fra åbningscenerne, der blev filmet i Edinburgh, og slutscenerne der blev filmet i London.

Handling 

Filmen udspiller sig i forstad til Edinburgh, hvor vi følger en gruppe kammerater, hvoraf de fleste er heroinafhængige, en er alkoholiseret psykopat og en er "en god dreng". Historien bliver set gennem Mark Rentons øjne (Ewan McGregor), der er gruppens leder og central i handlingen. Vi følger Rentons kamp for at komme ud af heroinmisbruget og begynde et nyt liv, hvilket kammmeraterne vanskeliggør.

Medvirkende 
 Ewan McGregor som Mark "Rent Boy" Renton
 Ewen Bremner som Daniel "Spud" Murphy
 Jonny Lee Miller som Simon "Sick Boy" Williamson
 Robert Carlyle som Francis "Franco" Begbie
 Kevin McKidd som Tommy MacKenzie
 Kelly Macdonald som Diane Coulston
 Peter Mullan som Swanney "Mother Superior"
 Eileen Nicholas som Mrs. Renton
 James Cosmo som Mr. Renton
 Susan Vidler som Allison
 Pauline Lynch som Lizzy
 Shirley Henderson som Gail
 Stuart McQuarrie som Gav Temperley
 Irvine Welsh som Mikey Forrester
 Kevin Allen som Andreas
 Keith Allen som Dealer

Referencer

Eksterne henvisninger 
 Officiel hjemmeside hos Miramax Films
 

Britiske film fra 1996
Dramafilm fra Storbritannien
Film instrueret af Danny Boyle
Film baseret på bøger
Bodilprisen for bedste ikke-amerikanske film
The Asteroids Galaxy Tour

The Asteroids Galaxy Tour er et dansk pop/rock-band bestående af Mette Lindberg og Lars Iversen. Når bandet optræder live, er Mikkel Baltser Dørig, Simon Littauer og Rasmus Littauer med på scenen på hhv. guitar, keyboard og trommer. Bandet er forholdsvis ukendt i Danmark, men har oplevet stor succes i udlandet. I 2014 spillede The Asteroids Galaxy Tour for flere tusinde tilskuere på Lowlands Festivalen i Nederlandene. Til sammenligning oplevede bandet i 2012 at spille for 15 tilskuere i Kolding.

Gennembrud 
Bandet mener selv, at den manglende succes i Danmark og store succes i udlandet kan tilskrives to sange fra gruppens debutalbum, der blev brugt til internationale reklamefilm. "Around The Bend" blev brugt i en Apple iPod Touch reklame. i USA, og sangen "The Golden Age" blev brugt i en international reklame for bryggeriet Heineken. Ingen af disse reklamer er dog blevet vist i Danmark.

Reklamen for iPod Touch var med til at kickstartede bandets karriere. Men inden reklamen for Apple var det igennem Lars Iversens netværk, der talte David Enthoven, at bandet fik sine første job. Det første job nogensinde var som opvarmning for Amy Winehouse i Vega.

I løbet af 2009 fik bandet jobbet som opvarmningsband for Katy Perry på hendes europa-turne. Bandet har siden opnået succes og er ikke længere opvarmningsband for andre, men spiller som hovednavnet.

Udgivelser

Studiealbum

EP'er 
 The Sun Ain't Shining No More EP
 The Sun Ain't Shining No More (remixes) EP
 Around the Bend EP
 Live Session EP (iTunes exclusive)
 The Golden Age EP

Singler

Referencer

Eksterne henvisninger 
 

 
Musikgrupper fra 2007
The Big Pink

Electro-rockduoen The Big Pink udkom i september 2009 med deres debutalbum A Brief History Of Love.

Duoen består af Robbie Furze og Milo Cordell. Begge er fra London, og Cordell er bl.a. kendt for at stå bag pladeselskabet Merok, som tidligere har hjulpet navne frem som Klaxons og Crystal Castles og udsendt udgivelser med undergrundsnavne som Salem og Teengirl Fantasy. Robbie Furze har tidligere begået sig i bands som Panic DHH og Alec Empire.

De to barndomsvenner dannede i 2007 The Big Pink og tog bandnavn efter The Band's debutalbum af samme navn fra 1968.

The Big Pink skrev i 2009 kontrakt med det anerkendte engelske pladeselskab 4AD og vandt Philip Hall Radar Award for Best New Act til årets NME Shockwave Awards.

Debutalbummet er indspillet i New York og produceret af bandet selv, mens Rich Costey (som netop har siddet bag producerknapperne på det seneste Mew-album) har mixet.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Storbritannien
Livslang læring

Begrebet livslang læring er en betegnelse for ambitioner om at sætte læring i et bredere perspektiv end skolegang. Ud fra dette begreb er andre begreber, såsom livslang vejledning også udfærdiget med hensigten om, at sikre og understøtte livslang læring.

Johann Amos Comenius nævnes ofte som den egentlige "fader" til begrebet.

Udtrykket anvendes både normativt og procesbeskrivende. I procesbeskrivende sammenhæng anvendes ofte begrebet livslang uddannelse.

Livslang læring som norm 
Som norm knytter begrebet sig til den humansitiske pædagogik og betegner det ønskelige i, at ethvert menneske lærer gennem hele livet. Skolen er kun en lille del af læreprocessen. Målet er at opnå en almen oplysning hos befolkningen, som kan understøtte og udvikle demokratiet. FN fastsatte i løbet af 1950' erne de første egentlige internationale normer for livslang læring gennem UNESCO's såkaldte Montreal-erklæring.

Livslang læring som proces 
De fleste sociologer er i dag enige om, at de samfundsmæssige krav om omstilling og fleksibilitet kræver, at hvert enkelt individ udvikler nye kompetencer gennem hele sit livsforløb.

I løbet af 1980'erne knyttede forskningen i stigende grad begrebet livslang læring til nødvendigheden af af tilpasse sig globaliseringen. Nu blev den humanistiske tradition suppleret med, nogle kritikere hævder at den blev erstattet af, en arbejdsmarkedspolitisk strategi. Bolognaprocessen er EU's udmøntning af en arbejdsmarkedspolitisk livslang uddannelsesproces. I efteråret 2009 vedtog EU en ny strategi for det europæiske samarbejde på uddannelsesområdet, gældende for perioden 2010-2020. Her er livslang læring et af fem fokusområder. .

Danske initiativer 
I Danmark knyttede de fleste oprindeligt begrebet livslang læring til den tradition for voksenuddannelse, som startede med Grundtvig og Christen Kold. Den danske Stat har vist vilje til at understøtte denne proces gennem tilbud om formaliserede Voksen- og efteruddannelser, betegnet som VEU. Argumenterne har imidlertid været forskellige. I en rapport fra 1978, U90, understregede det socialdemokratisk dominerede udvalg, at formålet med en øget indsats på voksenuddannelsesområdet var at skabe større lighed i samfundet og dække alle sider af tilværelsen. 

I strategien fra 2007, fremsat af VK – regeringen formulerede Bertel Haarder bl.a målsætningen således:

"[Livslang læring].. er afgørende for at højne uddannelsesniveauet og styrke konkurrence- og sammenhængskraften i det danske samfund...Globaliseringsstrategiens overordnede mål er at gøre Danmark til et førende vidensamfund med en stærk konkurrencekraft og en stærk sammenhængskraft.Uddannelse, livslang opkvalificering, forskning og innovation på allerhøjeste internationale niveau er afgørende for at nå dette mål."

Noter

Litteratur 
 Montreal – erklæringen
 EMU- portalen: Linksamlingen Livslang Læring
 Undervisningsministeriet: Danmarks strategi for livslang læring– Uddannelse og livslang opkvalificering for alle,[Redegørelse til EU-kommissionen. april 2007 http://pub.uvm.dk/2007/livslanglaering/ ]
 Det centrale Uddannelsesråd (CUR): U90, Undervisningsministeriet 1978)

Læring
Trainspotting (flertydig)

Trainspotting har flere betydninger:
 Trainspotting – film fra 1996
 Trainspotting – hobby for personer der er interesseret i jernbaner
 Trainspotting – roman af Irvine Welsh
 Trainspotting – lydspor til film
 Trainspotting – sang af Primal Scream fa deres album Vanishing Point
 Trainspotting – et engelsk TV-program
The Coral

The Coral blev dannet tilbage i 1996, da medlemmerne var i deres tidlige teenage år. Det engelske musikblad NME hørte om bandet i 2001 og udråbte dem til 'The Best New Band' i England. The Coral debuterede i 2002 med albummet The Coral. I 2003 kom bandets 2. album Magic And Medicine, og i begyndelse af 2004 så Nightfreaks And The Sons Of Becker dagens lys. Siden fulgte deres 4. album i 2005, som bærer titlen The Invisible Invasion. Singlen "In The Morning" derfra blev dengang et pænt hit for bandet.

Det seneste album Roots & Echoes er indspillet mestendels i Noel Gallagher's (Oasis) studie i Liverpool med produceren Craig Silvey ved roret. Gallagher er en dedikeret Coral-fan og har flere gange haft bandet med som opvarmning for Oasis.

I 2008 udkom Singles Collection. Bandet har udover opsamlingen fem anmelderroste albums i bagagen, men har – på trods af relativ stor succes med singlen "In The Morning" for tre år siden – endnu det store kommercielle gennembrud til gode.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Storbritannien
Spin Me a Christmas

"Spin Me a Christmas" er en sang fra Aquas album Greatest Hits fra 2009. Nummeret ligger dog kun på specialudgaven.

Aqua-sange
Singler fra 2009
Julesange

en:Spin Me a Christmas
The Fray

The Fray er et amerikansk alternativt rockband, der debuterede i 2005 med albummet How To Save A Life. Albummet slog dog først rigtigt igennem i Europa i 2007, og solgte siden dobbelt platin i USA. Dette sikrede gruppen en Grammy-nominering for nummeret "Over My Head (Cable Car)", selvom albummets største hit var titelnummeret "How To Save A Life".

Det nye album The Fray gik direkte ind på nr. 1 i USA i starten af februar. Førstesinglen var "You Found Me". Albummet er lavet med producerne Mike Flynn og Aaron Johnson, der også stod bag bandets første album. Gruppen blev af musikpressen beskrevet som et miks mellem Coldplay og Counting Crows.

Diskografi
2005: How to Save a Life
2009: The Fray
2012: Scars and Stories

Referencer

Eksterne henvisninger 

 P3 Playlistnyt

Fra DR P3 playlistnyt
Rockgrupper fra USA
The Late Parade

The Late Parade har eksisteret siden 2003 og gik i begyndelsen under navnet Tosibb. Gruppen ændrede i 2006 navn til The Late Parade og udsendte i 2007 en selvbetitlet debut-EP, som var indspillet i Hellig Kors Kirke med Frederik Thaae (A Kid Hereafter) som producer.

Bandet udsendte den 11. maj 2009 deres første fuldlængde album, "In Chase Of Red Beads" med Ebbe Frej (Epo-55) som producer, hvorfra P3 har tidligere har spillet singlerne "Snowdrops" og "Jaguar".

Referencer

Eksterne henvisninger 
 P3 Playlistnyt
 The Late Parade på MySpace

Fra DR P3 playlistnyt
Popgrupper fra Danmark
Musikgrupper fra 2003
The Olympics

The Olympics er et rockband og har eksisteret siden 2008 og har base i København. Bandet opnåede i foråret 2009 en finaleplads i årets udgave af Karrierekanonen. Alle medlemmer har dog jyske rødder og er nærmere bestemt fra Århus, Fanø og Vejle. 

The Olympics har rødder i rockmusikken, men henter lige så meget inspiration fra alle mulige andre steder og genrer. 
Af musikalske inspirationskilder kan nævnes TV on the Radio, Talking Heads og David Bowie.

Referencer

Eksterne henvisninger 
 P3 Playlistnyt
 The Olympics' blog 

Fra DR P3 playlistnyt
Rockgrupper fra Danmark
Ymerdrys

Ymerdrys er et produkt, som anvendes til bl.a. mælkeprodukter som ymer, A38 og tykmælk. Ymerdrys er fremstillet af revet rugbrød, der er blandet med enten brun farin eller sukker. Det kan også produceres af ren revet rugbrød, så det kan bruges af diabetikere, der ikke tåler sukkerstofferne.

Mange bruger ymerdrys for at give noget fylde og konsistens til deres Yoghurt etc. sådan at det ikke er helt så flydende men også har lidt fylde.

Ymerdrys blev første gang fremstillet af brødfabrikken Struer Brød af daværende ejer Søren Erik Aarup Kristensen. 

Morgenmadsprodukter
The Rapture

The Rapture er et amerikansk rock-band.

Gruppen blev dannet i 1998, hvor der blev eksperimenterede med post punk tilsat gamle forældede analoge synthesizere, og de første år udgav de en single, et minialbum og en EP. Gennembruddet kom med den dansable single ’House Of Jealous Lovers’ fra foråret 2002. På nummeret blev der leget med punk- og garagerock tilsat en grotesk portion house og disco. Der kom hurtigt masser af feedback fra diverse dj's verden over, og da først Beck og Daft Punk lod deres begejstring sive nåede hypen nye højder, hermed var vejen til en større pladekontrakt banet.

The Rapture albumdebuterede med deres første LP i 2003 med Echoes, der også husede ’House Of Jealous Lovers’. Nu er bandet klar med deres andet album – hvor lyden bliver lidt mere pop end punk; men stadig med den skæve energiske lyd i centrum. Den første single ’Get Myself Into It’ er en rigtig diskobasker, som vil gøre sig godt på dansegulvene – ikke mindst på de steder som tør udfordre den vanlige lyd. Albummet er produceret af Paul Epworth (Bloc Party, Futureheads) og Ewan Pearson (Depeche Mode, Chemical Brothers, Gwen Stefani). Desuden har Danger Mouse (Gorillaz, Gnarles Barkley) også produceret et par numre.

Fra DR P3 playlistnyt
Etableret i 1998
Rockgrupper fra USA
Ksenyja Symonova

Ksenyja Symonova (, ; født 1985 i Jevpatorija, Krim, Ukrainske SSR) er en ukrainsk sand-animator og kunstner. Hun begyndte at tegne med sand efter hendes forretning kollapsede under Finanskrisen og havde "tegnet" i mindre end et år, da hun første gang optrådte i udsendelsen Ukraine's Got Talent. Hun vandt 2009 udgaven af denne udsendelse, med en animation, der skildre livet i USSR's store fædrelandskrig mod det Tredje Rige i 2. verdenskrig.

Simonova vandt 1.000.000 ukrainske Hryvnia (ca. 640.000,00 kr.) for sin førsteplads i showet. 
På YouTube-video delingstjenesten har videoer fra denne udsendelse modtaget mere end 10,2 millioner hits (optalt i medio af december 2009).

Eksterne henvisninger 

Kunstnere
Personer fra Republikken Krim
The Rumour Said Fire

The Rumour Said Fire er en dansk musikgruppe, dannet i 2008 af sanger, sangskriver og guitarist Jesper Lidang.

Gruppen optrådte for første gang sammen i maj 2008. Gruppen udgav singlen Evil Son i august 2009, fulgt af deres debut-ep The Life and Death of a Male Body 21. september 2009. I oktober udkom efterfølgende ep'ens anden single, The Balcony, som er gruppens største hit og bl.a. brugt i tv-reklamer. The Rumour Said Fire var opvarmningsnavn for det dansable elektro-indierock-orkester Passion Pit den 1. september 2009 på Vega i København og har sidenhen spillet flere koncerter på både Lille og Store Vega i forbindelse med turnéer og bl.a. optrådt på Roskilde Festivalen i 2010 og 2017.

Gruppen har vundet P3 Guld prisen i kategorien P3 talentet 2009.

Den 20. september 2010 udgav The Rumour Said Fire singlen Sentimentally Falling, fra deres andet album, The Arrogant, som udkom i oktober 2010. Singlen blev en af P3's Uungåelige. I oktober 2012 udkom bandets andet album, Dead Ends, hvor singlen Dead Leaves blev bandets tredje P3's Uundgåelige.

Den 28. april 2017 udkom bandets fjerde udgivelse og tredje album Crush.

Diskografi

Studiealbum 
 2010: The Arrogant
 2012: Dead Ends
 2017: Crush

Ep'er 
 2009: The Life and Death of a Male Body
 2022: Det nye forår

Singler 
 2009: Evil Son
 2009: The Balcony
 2010: Sentimentally Falling
 2010: Passion
 2012: Dead Leaves
 2013: Voyager
 2017: Television Personalities
 2017: Stepping out
 2019: Retaliation
 2021: Taler tempoet

Referencer

Eksterne henvisninger 
 
 The Rumour Said Fire på MySpace

 
Musikgrupper fra 2008
Klassefjenden

Begrebet klassefjenden stammer fra den marxistiske klasseteori, som definerer samfundsklasse som grupper af mennesker, der på grund af deres økonomiske og politiske mål er modstandere i klassekampen. Ifølge denne teori er der i vor tid hovedsagelig to klasser: De som besidder produktionsmidlerne dvs. jord og kapital, og de som kun ejer deres arbejdskraft – arbejderklassen eller proletariatet.

Klassefjenden kan som betegnelse for en person eller persongruppe bruges som en anklage, men bruges i reglen rent analyserende og har til formål at understrege klassemodsætningerne, uden at der peges på enkeltpersoner.

Efter murens fald og Sovjetunionens opløsning er begrebet stort set gledet ud af sproget.

Sprogbrug i DDR 
I DDR blev begrebet brugt på en helt anden måde. Efter nationaliseringen af de sidste af middelstandens virksomheder fandtes der kun "venneklasserne" af arbejdere og fællesskabsbønder. Af repræsentanter for de statslige partier og medier i DDR blev de kapitalistiske lande og deres regeringer set som klassefjenden og blev også betegnet som sådan.
Individuelle DDR-borgere kunne også rammes af denne anklage. De, som i tanke, tale og handlinger afveg fra de foregivne politiske holdninger og handlemåder, kunne kategoriseres som klassefjende eller kapitalistlakaj. Sådanne udskiftelige beskyldninger anvendtes normalt kun i forbindelse med stikkeri.

Litteratur 
 Nigel Williams:Class Enemy Heinemann, Westport, 1982 
 Andy Anderson:Enemy is Middle Class! Openly Classist, Manchester 1998

Eksterne kilder 
 Bertolt Brecht: Das Lied vom Klassenfeind

Marxisme
The Saturdays

Den engelske pigegruppe The Saturdays udsendte i oktober 2009 deres andet album, Wordshaker i hjemlandet England.

Størstedelen af albummet er skrevet i samarbejde med den norske sangskriver Ina Wroldsen, som tidligere har arbejdet med gruppen. Hun har også arbejdet med navne som Leona Lewis, Pixie Lott og The Pussycat Dolls.

Første single, "Forever Is Over", er dog blevet til i et samarbejde mellem James Bourne (fra det engelske rockband Busted) og producerteamet The Runaways, der også stod bag Keri Hilson-singlen "Energy".
James Bourne skrev oprindelig nummeret til Kelly Clarkson, men efter at have hørt det, bad The Saturdays om at få lov til at indspille det.

The Saturdays debuterede i 2008 med albummet "Chasing Lights".
Gruppen(The Saturdays) består af: Frankie Sandford, Una Healy, Vanessa White, Rochelle Humes og Mollie King 

The Saturdays fik deres første nummer 1 i 2013 med singlen "What About Us".

Referencer

Eksterne henvisninger 

 P3 Playlistnyt 

Fra DR P3 playlistnyt
Musikgrupper fra England
The Temper Trap

Rockbandet The Temper Trap udsendte i 2009 deres debutalbum Conditions i hjemlandet Australien. På albummet finder man bl.a. singlen "Sweet Disposition".

Albummet er indspillet i slutningen af 2008 i Australien og i begyndelsen af i år i London i samarbejde med producer Jim Abbiss. 

Bandet har været allerede spillet flere jobs på diverse europæiske festivaler og været support for Glasvegas, og BBC havde dem med på deres liste Sound Of 2009, som et af de navne, man skulle holde øje med i år.

The Temper Trap optrådte til Beat Day i Valbyparken 2009.

The Temper Trap optrådte på Roskilde Festival i 2010.

The Temper Trap optrådte på Northside Festival i 2016

Referencer

Eksterne henvisninger 
 P3 Playlistnyt 
 

Fra DR P3 playlistnyt
Rockgrupper fra Australien
Musikgrupper fra 2005